Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: napjain ülésezzen. Az Országgyűlés bizottságainak létrehozásáról, tisztségviselőinek és tagjainak megválasztásáról szóló 41/1990. (V. 18.) OGY határozat III. pontja a
Paragraph Index: 2316

4. Az Országgyűlés és bizottságai pénteki napon nem üléseznek, e munkanap a képviselők parlamenten kívüli feladatainak elvégzésére szolgál.” Az új Házszabály 1994-es elfogadását követően a Házbizottság az 1994. október 20-i ülésén a tanácskozási renddel kapcsolatos 1990-es állásfoglalását újból megerősítette. A Házbizottság 1996. február 23-i és 1996. április 25-i állásfoglalása értelmében: „Az Országgyűlés az ülésszakok idején minden hétfőn és kedden ülésezik. Hétfőn: 15 órától a napirendi pontok megtárgyalásáig (kb. 19 óráig). Kedden: 8.30 órától a napirendi pontok megtárgyalásáig (kb. 19 óráig). A törvényhozási feladatokra figyelemmel lehetőség van az ettől való eltérésre.” E vázlatos történeti áttekintés alapján megállapítható, hogy a fenti állásfoglalások — és nem a Házszabály — tekinthető az országgyűlési munka időbeli rendjét meghatározó előírásoknak. Az Országgyűlés ülésezési rendje a hivatkozott állásfoglalások és a parlamenti gyakorlat alapján a heti két napos ülésezés szerint alakult, bár kétségtelen, hogy a rendes ülésszakokon belül (pl. ünnepnapokhoz kapcsolódva) voltak olyan hetek (vagy az 1998-as országgyűlési képviselői választásokat megelőzően több mint egy hónap) amikor az Országgyűlés nem ülésezett. Az a probléma, hogy az Országgyűlésnek minden naptári héten üléseznie kell-e több esetben felmerült. Az Országgyűlés elnöke 1998. szeptember 4-én kelt levelében felkérte az Ügyrendi Bizottságot, hogy foglaljon állást: „Az interpelláció és kérdés tárgyalására vonatkozó (a Házszabály) 115. § (3) bekezdésében foglalt „hetente” kifejezés milyen értelemben alkalmazandó?” Az Ügyrendi bizottság e felkérésnek megfelelően

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes